विवाह होने के बाद स्त्री-पुरुष का पारिवारिक जीवन शुरू होता है जिसमें समस्याएं उत्पन्न होना एक आम बात है। पुरुष बाहर का काम देखता है और स्त्री घर का काम देखती है। इस तरह पुरुष अक्सर बाहरी समस्याओं के कारण तनावग्रस्त रहता है जिसका परिणाम यह होता है कि वह स्त्री की इच्छा को समझ नहीं पाता है। अक्सर जब पुरुष अपनी बाहरी समास्याओं से परेशान हो जाता है तो उसे गुस्सा और क्रोध आता है जिसे वह अपनी पत्नी पर उतारता है। इस तरह बाहरी समस्याओं के कारण रोज-रोज होने वाले झगड़े से स्त्री तनाव ग्रस्त रहने लगती है और परिणाम यह होता है कि उसमें अपने पति के साथ सेक्स संबंध बनाने की इच्छा कम होने लगती है। पुरुष अपनी परेशानियों की वजह से यह नहीं समझ पाता है कि स्त्री के लिए जितनी आवश्यकता सेक्स सुख का होता है, उतना ही प्यार भरी बातों और सम्मान का भी होता है। इसलिए पुरुष को चाहिए कि रात को पत्नी को सेक्स सुख देने के साथ-साथ दिन को भी प्यार से बाते करें। उसे अपने परेशानियों के बारे में बताएं और उससे सलाह लें। इससे पत्नी के मन में पति के प्रति विश्वास और प्यार बढ़ता है। पति द्वारा इस तरह के व्यवहार से कभी-कभी ऐसा होता है कि पति-पत्नी के बीच सेक्स संबंध तो रहता है लेकिन दोनों का आपसी प्यार समाप्त हो जाता है और दोनों के बीच झगड़े-लड़ाई होते रहते हैं। इस तरह पति-पत्नी के बीच प्रतिदिन होने वाली लड़ाई का परिणाम यह होता है कि पत्नी-पति के साथ प्यार से बाते करने को भी तरस जाती है। प्यार और सहानुभूति पाने के लिए स्त्री के मन में हमेशा बेचैनी सी बनी रहती है। इस तरह के माहौल में अक्सर स्त्री घुटन महसूस करने लगती है और वह अक्सर ऐसे साथी की तलाश में रहती है जो उसके अधूरे जीवन को पूरा कर सके और उससे सहानुभूति एवं प्यार पा सके।